由阮兆祥、李思捷、王祖藍主持的《福祿壽訓練學院》自首集播出後,表現優異的「大坑小G」葉泓聲(Gordon),因「好舞功」贏得網民支持及關注,Gordon模仿的羅志祥(小豬)本尊亦有回應,除了在Gordon上載表演片段留言打氣外,還在Ig限時動態轉發Gordon的表演短片兼留言打氣謂:「不要害怕被別人否定,最怕的是,自己先否定了自己,勇敢的去享受舞台,我們一起加油。」
對於獲小豬本尊親自打氣,Gordon感到「超乎想像」,令他很感動:「真係好開心,估唔到小豬真係注意到我,仲私信我為我打氣、鼓勵我,又讚我跳得好好,幫我注下好大強心針。」
Gordon指小豬是其偶像之一:「好多跳舞歌手都係我偶像,郭富城、陳偉霆同王嘉爾等,都係我偶像,我都一直好想去模仿佢哋。點解我今次會選擇扮小豬,因為城城已經畀(李)思捷扮到太出神入化,好難超越到思捷,我就喺思捷冇乜點扮過嘅人裏面,搵一個人出嚟扮;仲要小豬本身模仿都好叻,唱歌、跳舞同主持都一樣叻,我都想自己做到佢咁叻!」
Gordon與3位偶像甚有淵緣,先說小豬,Gordon曾於日本旅行期間偶遇對方,當時由於太興奮,Gordon忍不住高呼對方名字,小豬亦親切地跟Gordon合照,令Gordon開心手震。至於城城,原來Gordon是受城城啟發,18歲時加入Dancer行列,到19歲時正式成為城城演唱會Dancer,並為對方伴舞5年。
Gordon與韓國男團GOT7的成員王嘉爾(Jackson)識於微時,2人為同校同學,因為同樣喜歡跳舞而成為好友,Gordon大讚Jackson零架子:「佢係非常之好嘅人,去到𠵱家佢所有嘅騷,都會預位畀我睇,甚至乎預埋我屋企人,佢紅咗都冇忘記身邊嘅朋友以及同學。」
Gordon又說:「好多人認為天堂鳥解散咗之後,我會放低跳舞同唱歌,或者淨係見到我post自己生意或者家庭嘢,但我對跳舞唱歌演戲嗰份執著同熱誠仲喺度。呢段時間我有Keep住去跳舞同埋上堂學唱歌,咁樣到真係有機會表演嘅時候,就可以以更佳狀態去完成。我每一次收到劇本,我都會約朋友出嚟傾吓應該點樣演,我好多謝袁偉豪,佢會教我點樣去演戲,同埋點樣去做好同埋分析個角色。」
Gordon續指與袁偉豪(Ben)因合作《法證先鋒V》結緣,2人志趣相投,加上差不多時間升呢人父,故份外投契,Gordon說:「《法證V》係我第一部劇,拍嗰時係咁問阿Ben意見點可以演好啲,佢好好,好耐心咁教我,之後仲搵我做《好聲好戲》partner。」